Държавен вестник, бр. 90, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  90
Чл. 17. Документооборотът, деловодните 
дейности, текущото архивиране на документи, 
както и контролът по изпълнение на задачите 
в комисията се уреждат с вътрешни правила, 
утвърдени от председателя.
Чл. 18. (1) Работното време на служителите 
в комисията при  5-дневна работна седмица 
е 8 часа дневно и 40 часа седмично.
(2) Работното време на служителите по ал. 1 
е с променливи граници от 7,00 до 19,00 ч. 
със задължително присъствие в периода от 
10,00 до 16,00 ч. и с обедна почивка от 30 
до 60 минути между 12,00 до 13,00 ч. при 
задължително отработване на установените 
8 часа дневно.
(3) Председателят на комисията определя 
със заповед конкретната организация на ра-
бота и контрола по спазване на установеното 
работно време.
(4) За определени административни звена 
и/или длъжности в заповедта по ал. 3 пред-
седателят на комисията може да определи 
различно от посоченото в ал. 2 работно време.
Чл. 19. (1) Предложения и сигнали по глава 
осма от Административнопроцесуалния кодекс 
се подават до председателя на комисията.
(2) Главният секретар на комисията орга-
низира работата с получените предложения 
и сигнали.
(3) Предложенията и сигналите могат 
да бъдат писмени или устни и се подават 
в комисията лично или чрез упълномощен 
представител. Подадените предложения и 
сигнали се регистрират по ред, определен с 
вътрешните правила по чл. 17.
(4) Не се образува производство по ано-
нимни предложения и сигнали, както и по 
сигнали, отнасящи се до нарушения, извър-
шени преди повече от две години. 
(5) За анонимни предложения и сигнали 
се считат тези, в които за подателя не са 
посочени: 
1. имената по документ за самоличност и 
адресът – за българските граждани;
2. имената по документ за самоличност, 
личният номер и адресът – за чужденци; 
3. фирмата на търговеца или наименова-
нието на юридическото лице, изписани и на 
български език, седалището и последният 
посочен в съответния регистър адрес на уп-
равление и електронният му адрес.
(6) За анонимни се считат и предложения 
и сигнали, които съдържат реквизитите по 
т. 1 – 3, но не са подписани от автора/пода-
теля или от негов представител по закон или 
по пълномощие. 
(7) За сигнали, отнасящи се до нарушения, 
извършени преди повече от две години, се 
считат тези, които засягат факти и събития, 
случили се преди повече от две календарни 
години преди подаването или заявяването на 
сигнала, установено чрез датата на подаването 
или заявяването в деловодството на комисията.
(8) Приемното време за граждани и пред-
ставители на организации и изслушването на 
техните предложения и сигнали се оповестява 
на общодостъпно място в комисията.
ЗАКЛЮЧИТЕЛНИ РАЗПОРЕДБИ
§ 1. В 15-дневен срок от влизането в сила 
на устройствения правилник председателят 
на комисията утвърждава длъжностното раз-
писание на администрацията.
§ 2. Правилникът се приема на основание 
чл. 16, ал. 2 от Закона за хазарта. 
§ 3. Изпълнението на правилника се въз-
лага на председателя на комисията.
Приложение 
към чл. 8 
Численост на персонала в администрацията на 
Държавната комисия по хазарта – 53 щатни 
бройки
Председател
1
Главен секретар
1
Обща администрация
15
в т. ч.:
дирекция „Финансово-стопански дейности 
и административноправно обслужване“
15
Специализирана администрация
36
в т. ч.:
дирекция „Контрол и правни дейности“
20
дирекция „Лицензи, игрално и комуни-
кационно оборудване, информационни 
системи и анализи“ 
16
10395
ПОСТАНОВЛЕНИЕ № 279 
ОТ 8 НОЕМВРИ 2012 Г.
за одобряване на допълнителни бюджетни 
кредити по централния бюджет за 2012 г. за 
неотложни и непредвидени разходи, свързани 
с преодоляване на последиците от бедствия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни бюджетни 
кредити по централния бюджет за 2012 г. в 
размер 1,5 млн. лв. за неотложни и непред-
видени разходи, свързани с преодоляване на 
последиците от бедствия. 
(2) Средствата по ал. 1 да се осигурят за 
сметка на преструктуриране на разходите по 
централния бюджет за 2012 г. 
Чл. 2. Средствата по чл. 1 да се разпределят 
с решения на Междуведомствената комисия 
за възстановяване и подпомагане към Минис-
терския съвет в съответствие с Правилника 
за организацията и дейността на Междуве-
домствената комисия за възстановяване и 
подпомагане към Министерския съвет, приет 
с Постановление № 58 на Министерския съвет 
от 2010 г. (обн., ДВ, бр. 28 от 2010 г.; изм. и 
доп., бр. 7 от 2011 г. и бр. 32 и 75 от 2012 г.).